dh-unibe/image-text_koenigsfelden-charters-post-1500 huggingface dataset:
Ich, Heini Richiner, seszhafft die zitt zuͦ Birenloff, tuͦn kunt mēgklichem mit disem brieff, als ich den̄ von dem
edlen und vesten junckherˀn Sebastian von Lutternòw, der zitt schulth̄s zuͦ Arow, minē lieben junckherˀn,
zuͤ manlechen enpfangen hab ettliche guͤtter, gelegen zuͦ Biroloff, acker und matten, so dan̄ Ruͤdi Fluͤman
vormalen von im zuͦ lechen gehept halt ꝫcꝭ. also hab ich dem genant̄en junckher Sebastian vō Luttˀnow,
minē liebn̄ junckherˀn und lechen herˀn, einen gelertten eyd geschworn, im und sinen erbn̄ vō des lechens
wegen gewertig und gehorsam ze sind und alles das zu tuͤnd, das ein lechen man sinē lechen herˀn
schuldig und verbunden ist ze tuͤnd, alles nach lechens und lantz recht und inhalt mines lechen brieffs, den
ich von dem obgenanten minē lechen herˀn versiglet innehab. und des alles zuͦ warem, vestem urkùnt, so hab ich, obgenanteˀ Heini Richiner, erbetten den ersamen Erhartten Meyer, der zitt stattschriber zuͦ
Arow, das er sin eigen ingesigel fùr mich gehenckt hatt an disen brieff, mich da mit ze besagent des, so
haran geschribn̄ stat, desz ich, yetzgenantˀ Erhart Meyer, durch siner bitt willen vergich, getan, doch
mir und minē erbn̄ ane schaden, deˀ gebn̄ ist uff mittwuchn̄ nechst vor sanct Joͤrgen, des selgen ritteˀs,
tag des jares da man zalt nach gottes gepùrt tusent vierhundeˀt achtzig und vier jare.
Königsf. 805
ist des lechens gfùgt ✳ un̄ ✳ fùr eyg₎ koufft
anno xvc xiiij ͦ
K ✳
D ✳ 95 ✳ d ✳
Staatsarchiv
AARGAU